12. ฐานะการเงินและผลการดำเนินงาน

    1.  งบการเงิน

        1.  สรุปรายงานการสอบบัญชี

  นายโสภณ เพิ่มศิริวัลลภ ผู้สอบบัญชีรับอนุญาต เลขทะเบียน 3182 จากบริษัทสำนักงาน เอินส์ท
  แอนด์ ยัง จำกัด เป็นผู้สอบบัญชีของบริษัทฯ และบริษัทย่อย
  ได้แสดงความเห็นในรายงานของผู้สอบบัญชีที่เสนอต่อผู้ถือหุ้นและคณะกรรมการของบริษัท ฯ
  ในรายงานของปี 2543 ถึงปี 2545 อย่างไม่มีเงื่อนไขว่างบการเงินของบริษัทฯ
  และบริษัทย่อยในแต่ละปี ได้แสดงฐานะการเงิน
  ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

2.  นโยบายการบัญชีที่สำคัญ

  งบการเงินของบริษัทฯ
  จัดทำขึ้นตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทยและเป็นไปตามพระราชบัญญัติการบัญชี
  พ.ศ. 2543 ยกเว้นการบัญชีเกี่ยวกับเงินลงทุนในหลักทรัพย์ของบริษัทย่อย
  ซึ่งเป็นไปตามมาตรฐานการบัญชีของสหรัฐอเมริกา
  เนื่องจากมาตรฐานการบัญชีของไทยที่เกี่ยวกับเงินลงทุนยังไม่ครอบคลุมถึงกิจการประกันชีวิตและการบัญชีภาษีเงินได้รอตัดบัญชี

  นโยบายการบัญชีที่สำคัญของบริษัทฯ และบริษัทย่อย โดยสรุปมีดังต่อไปนี้ :-

-   การรับรู้รายได้

  (ก) เบี้ยประกันภัยต่อ

  เบี้ยประกันภัยต่อถือเป็นรายได้เมื่อบริษัทฯได้รับใบคำขอเอาประกันภัยต่อหรือใบแจ้งการประกันภัยต่อจากบริษัทผู้เอาประกันภัยต่อ

  (ข) ดอกเบี้ยและเงินปันผลรับ

  ดอกเบี้ยถือเป็นรายได้ตามเกณฑ์สัดส่วนของเวลาโดยคำนึงถึงอัตราผลตอบแทนที่แท้จริง
  เงินปันผลรับถือเป็นรายได้เมื่อมีสิทธิในการรับเงินปันผล

  (ค) ดอกเบี้ยจากเงินให้กู้ยืม

  ดอกเบี้ยถือเป็นรายได้ตามระยะเวลาของเงินให้กู้ยืม โดยคำนวณจากยอดเงินต้นที่คงค้าง

-   เงินสำรองเบี้ยประกันภัยที่ยังไม่ถือเป็นรายได้

  บริษัทฯ ตั้งเงินสำรองเบี้ยประกันภัยที่ยังไม่ถือเป็นรายได้ตามกฎเกณฑ์ในประกาศกระทรวงพาณิชย์
  เรื่องการจัดสรรเงินสำรองเพื่อการเสี่ยงภัยดังนี้ :

  การประกันอัคคีภัย รถยนต์และภัยเบ็ดเตล็ด

  - ประกันภัยต่อแบบสัญญา - วิธีเฉลี่ยรายเดือน (วิธีเศษหนึ่งส่วนยี่สิบสี่)

  - ประกันภัยต่อเฉพาะราย - วิธีเฉลี่ยรายวัน (วิธีเศษหนึ่งส่วนสามร้อยหกสิบห้า)

  การประกันภัยทางทะเลและขนส่ง - เต็มจำนวนเบี้ยประกันภัยต่อรับสุทธิ สามเดือนย้อนหลัง

-   เงินสำรองประกันชีวิต

  บริษัทย่อยตั้งเงินสำรองประกันภัยสำหรับกิจการประกันชีวิตโดยใช้หลักเกณฑ์ร้อยละ 65
  ของเบี้ยประกันชีวิตต่อรับสุทธิ

-   สำรองค่าสินไหมทดแทนและค่าสินไหมทดแทนค้างจ่าย

  บริษัทฯ
  บันทึกค่าสินไหมทดแทนค้างจ่ายเมื่อได้รับการแจ้งคำเรียกร้องค่าเสียหายจากบริษัทผู้เอาประกันภัยต่อในจำนวนที่บริษัทผู้เอาประกันภัยต่อแจ้ง

  บริษัทฯ ได้ตั้งสำรองค่าสินไหมทดแทนของการประกันรถยนต์
  สำรองค่าสินไหมทดแทนของการประกันอัคคีภัยประเภทสัญญาประกันภัยต่อแบบอัตราส่วน
  และสำรองค่าสินไหมทดแทนของการประกันภัยทางทะเลและขนส่งเพิ่มเติมสำหรับค่าสินไหมที่อาจจะเกิดขึ้นแล้วแต่ยังไม่ได้รับรายงานจากบริษัทผู้เอาประกันภัย
  โดยสำรองดังกล่าวประมาณการขึ้นจากข้อมูลทางสถิติในอดีตที่จัดทำโดยบริษัทฯ
  และได้บวกกลับในการคำนวณภาษีเงินได้นิติบุคคล นอกจากนี้ บริษัทฯ
  ได้ตั้งสำรองเพิ่มเติมในอัตราร้อยละ 2.5 ของเบี้ยประกันภัยต่อรับสุทธิย้อนหลังสิบสองเดือน
  เพื่อให้เป็นไปตามประกาศกระทรวงพาณิชย์
  เรื่องการจัดสรรเงินสำรองสำหรับเบี้ยประกันภัยที่ยังไม่ตกเป็นรายได้ของบริษัท

-   ค่าจ้างและค่าบำเหน็จ

  ค่าจ้างและค่าบำเหน็จถือเป็นค่าใช้จ่ายทันทีในงวดบัญชีที่เกิดรายการ

-   เงินลงทุนในหลักทรัพย์

  เงินลงทุนในหลักทรัพย์เพื่อค้าแสดงตามมูลค่ายุติธรรม บริษัทฯ
  บันทึกการเปลี่ยนแปลงมูลค่าของหลักทรัพย์เป็นรายการกำไรหรือขาดทุนสุทธิในงบกำไรขาดทุน

  เงินลงทุนในหลักทรัพย์เผื่อขายแสดงตามมูลค่ายุติธรรม บริษัทฯ
  บันทึกการเปลี่ยนแปลงมูลค่าหลักทรัพย์ดังกล่าวเป็นรายการแยกต่างหากในส่วนของผู้ถือหุ้นจนกระทั่งจำหน่ายหลักทรัพย์จึงบันทึกการเปลี่ยนแปลงมูลค่านั้นในงบกำไรขาดทุน

  เงินลงทุนในตราสารหนี้ที่จะถือจนครบกำหนดแสดงมูลค่าตามวิธีราคาทุนตัดจำหน่าย

  เงินลงทุนในตราสารทุนที่ไม่อยู่ในความต้องการของตลาดถือเป็นเงินลงทุนทั่วไปซึ่งแสดงตามราคาทุน

  เงินลงทุนในบริษัทย่อยและบริษัทร่วมแสดงมูลค่าตามวิธีส่วนได้เสีย

  มูลค่ายุติธรรมของหลักทรัพย์ในความต้องการของตลาดคำนวณจากราคาเสนอซื้อล่าสุดของปีของตลาดหลักทรัพย์แห่งประเทศไทย
  มูลค่ายุติธรรมของตราสารหนี้คำนวณโดยใช้ราคาของศูนย์ซื้อขายตราสารหนี้ไทย
  หรือใช้วิธีกระแสเงินสดที่คาดว่าจะได้รับในอนาคตคิดลดในอัตราที่เหมาะสมกับความเสี่ยงที่เกี่ยวข้อง
  มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิ

  บริษัทฯ จะบันทึกขาดทุนจากการด้อยค่า (ถ้ามี) ของเงินลงทุนในหลักทรัพย์เผื่อขาย
  ตราสารหนี้ที่จะถือจนครบกำหนดและเงินลงทุนทั่วไปโดยรวมอยู่ในการคำนวณผลการดำเนินงาน

  บริษัทฯ ใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน

-   เงินสดและรายการเทียบเท่าเงินสด

  เงินสดและรายการเทียบเท่าเงินสด หมายความรวมถึงเงินสด
  เงินฝากธนาคารและเงินฝากสถาบันการเงินอื่น ซึ่งถึงกำหนดจ่ายคืนในระยะเวลาไม่เกิน 3
  เดือนนับจากวันที่นำฝากและปราศจากภาระผูกพัน

-   อุปกรณ์และค่าเสื่อมราคา

  อุปกรณ์แสดงตามราคาทุนหลังจากหักค่าเสื่อมราคาสะสม
  ค่าเสื่อมราคาคำนวณจากราคาทุนของสินทรัพย์นั้นโดยวิธีเส้นตรงตามอายุการใช้งานโดยประมาณของสินทรัพย์ดังต่อไปนี้
  :-

  ยานพาหนะ อุปกรณ์และเครื่องตกแต่งสำนักงาน - 3 ปี, 5 ปี

  โปรแกรมคอมพิวเตอร์ - 5 ปี 10 ปี

-   สิทธิการเช่าและค่าตัดจำหน่าย

  สิทธิการเช่าแสดงตามราคาทุนหลังจากหักค่าตัดจำหน่ายสะสม
  ค่าตัดจำหน่ายคำนวณจากราคาทุนของสิทธิการเช่านั้น โดยวิธีเส้นตรงตามอายุสัญญาเช่า (17ปี)

-   เงินค้างรับเกี่ยวกับการประกันภัยต่อ

  เงินค้างรับเกี่ยวกับการประกันภัยต่อแสดงด้วยมูลค่าสุทธิที่คาดว่าจะได้รับ โดยบริษัทฯ
  ตั้งค่าเผื่อหนี้สงสัยจะสูญจากจำนวนที่คาดว่าจะเรียกเก็บไม่ได้จากเงินค้างรับเกี่ยวกับการประกันภัยต่อทั้งสิ้นที่มีอยู่โดยประมาณจากประสบการณ์การเรียกเก็บหนี้ในอดีต
  และตามสถานะปัจจุบันของเงินค้างรับเกี่ยวกับการประกันภัยต่อ ณ วันที่ในงบดุล

-   ภาษีเงินได้รอตัดบัญชี

  บริษัทฯ
  บันทึกภาษีเงินได้รอตัดบัญชีโดยใช้วิธีหนี้สินสำหรับผลต่างชั่วคราวที่เกิดขึ้นระหว่างฐานภาษีและราคาตามบัญชีของสินทรัพย์และหนี้สิน
  โดยใช้อัตราภาษีที่มีผลบังคับใช้ในปัจจุบันในการคำนวณภาษีเงินได้รอตัดบัญชี

  นโยบายการบัญชีดังกล่าวเป็นไปตามมาตรฐานการบัญชีระหว่างประเทศ
  ซึ่งยังไม่มีมาตรฐานการบัญชีของไทยครอบคลุมถึง

-   เงินตราต่างประเทศ

  รายการที่เป็นเงินตราต่างประเทศซึ่งเกิดขึ้นระหว่างปีแปลงค่าเป็นเงินบาทโดยใช้อัตราแลกเปลี่ยน
  ณ วันที่ที่เกิดรายการ สินทรัพย์และหนี้สินที่เป็นเงินตราต่างประเทศคงเหลือ ณ
  วันที่ในงบดุลแปลงค่าเป็นเงินบาทโดยใช้อัตราแลกเปลี่ยน ณ วันที่ในงบดุล

  กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

-   เครื่องมือทางการเงิน

  บริษัทฯ
  ไม่มีนโยบายประกอบธุรกรรมตราสารทางการเงินนอกงบดุลที่เป็นตราสารอนุพันธ์เพื่อการเก็งกำไรหรือเพื่อการค้า

  เครื่องมือทางการเงินที่แสดงในงบดุลประกอบด้วยเงินฝากสถาบันการเงิน เงินลงทุนในหลักทรัพย์
  เงินให้กู้ยืม เงินค้างรับ/ค้างจ่ายเกี่ยวกับการประกันภัยต่อ
  ซึ่งนโยบายการบัญชีเฉพาะสำหรับรายการแต่ละรายการได้แยกเปิดเผยไว้ในแต่ละหัวข้อที่เกี่ยวข้อง

-   กำไรต่อหุ้น

  กำไรต่อหุ้นขั้นพื้นฐานคำนวณโดยการหารกำไรสุทธิสำหรับปีด้วยจำนวนถัวเฉลี่ยถ่วงน้ำหนักของหุ้นสามัญที่ออกจำหน่ายในระหว่างปี

  กำไรต่อหุ้นปรับลดคำนวณโดยการหารกำไรสุทธิสำหรับปีด้วยผลรวมของจำนวนถัวเฉลี่ยถ่วงน้ำหนักของหุ้นสามัญที่บริษัทฯ
  อาจต้องออกเพื่อแปลงหุ้นสามัญเทียบเท่าปรับลดทั้งสิ้นให้เป็นหุ้นสามัญ

-   การใช้ประมาณการทางการบัญชี

  ในการจัดทำงบการเงินให้เป็นไปตามหลักการบัญชีที่รับรองทั่วไป
  ในบางกรณีฝ่ายบริหารต้องใช้การประมาณการและตั้งข้อสมมติฐาน
  ซึ่งมีผลกระทบต่อจำนวนเงินที่แสดงในงบการเงินและในหมายเหตุประกอบงบการเงิน
  ดังนั้นผลที่เกิดขึ้นจริงอาจแตกต่างไปจากจำนวนที่ประมาณไว้

บริษัท ไทยรับประกันภัยต่อ จำกัด (มหาชน)

งบดุลรวม

(หน่วย : ล้านบาท)

  ---------------------------- --------- ------- --------- ------- --------- -------
  สินทรัพย์                       2545      %       2544      %       2543      %

  เงินลงทุนในหลักทรัพย์                                                           

  พันธบัตร                       134.4     3.8     262.5     8.0     211.9     6.7

  หุ้นทุน                         834.6     23.4    424.7     12.9    276.8     8.7

  หุ้นกู้                          352.6     9.9     386.5     11.8    474.6     15.0

  ตั๋วเงิน                        482.1     13.5    261.4     7.9     442.9     14.0

  หลักทรัพย์อื่น                    949.1     26.6    1,036.6   31.5    896.6     28.3

  รวมเงินลงทุนในหลักทรัพย์          2,752.8   77.1    2,371.7   72.1    2,302.9   72.6

                                                                             

  เงินให้กู้ยืม                                                                   

  โดยมีหลักทรัพย์เป็นประกัน          1.6       0.1     2.0       0.1     3.1       0.1

  อื่น ๆ                         1.2       -       0.8       -       1.2       -

  รวมเงินให้กู้ยืม                  2.8       0.1     2.8       0.1     4.3       0.1

                                                                             

  เงินลงทุนในบริษัทที่เกี่ยวข้องกัน      23.8      0.7     20.8      0.6     20.6      0.6

  เงินสดและเงินฝากสถาบันการเงิน    132.7     3.7     132.4     4.0     177.3     5.6

  อุปกรณ์-สุทธิ                    28.7      0.8     27.2      0.8     29.4      0.9

  เงินวางไว้จากประกันภัยต่อ         450.0     12.6    387.8     11.8    365.3     11.5

  เงินค้างรับเกี่ยวกับการประกันภัยต่อ   122.2     3.4     258.7     7.9     143.5     4.5

  รายได้จากการลงทุนค้างรับ         20.0      0.6     28.2      0.9     23.5      0.7

  สินทรัพย์อื่น                                                                   

  ผลประโยชน์ทางภาษีรอตัดบัญชี       24.6      0.7     53.2      1.6     100.7     3.2

  อื่น ๆ                         12.1      0.3     5.9       0.2     3.3       0.1

  รวมสินทรัพย์                    3,569.7   100.0   3,288.7   100.0   3,170.7   100.0

                                                                             
  ---------------------------- --------- ------- --------- ------- --------- -------

  ---------------------------------------- --------- ------- --------- ------- --------- -------
                                           2545      %       2544      %       2543      %

  หนี้สิน                                                                                   

  เงินสำรองประกันชีวิต                         66.2      1.8     49.6      1.5     32.1      1.0

  เงินสำรองเบี้ยประกันภัยที่ยังไม่ถือเป็นรายได้        705.6     19.8    670.1     20.4    771.8     24.3

  สำรองค่าสินไหมทดแทนและค่าสินไหมทดแทนค้างจ่าย   637.8     17.9    566.4     17.2    588.9     18.6

  เงินถือไว้จากการประกันภัยต่อ                   15.0      0.4     58.8      1.8     47.5      1.5

  เงินค้างจ่ายเกี่ยวกับการประกันภัยต่อ              89.8      2.5     78.6      2.4     89.0      2.8

  เงินเบิกเกินบัญชีธนาคาร                       -         -       -         -       7.7       0.2

  หนี้สินอื่น                                                                                 

  ภาษีเงินได้นิติบุคคลค้างจ่าย                     16.7      0.5     8.8       0.2     7.5       0.2

  อื่น ๆ                                     61.1      1.7     58.0      1.8     56.4      1.8

  รวมหนี้สิน                                  1,592.2   44.6    1,490.3   45.3    1,600.9   50.5

                                                                                         

  ส่วนของผู้ถือหุ้น                                                                            

  ทุนเรือนหุ้น                                                                               

  ทุนจดทะเบียน                               1,187.8           1,187.8           841.3     

  ทุนที่ออกและชำระแล้ว                         1,010.6   28.3    1,010.6   30.7    841.3     26.5

  ส่วนเกินมูลค่าหุ้น                             149.2     4.2     149.2     4.5     147.4     4.6

  กำไรสะสม                                                                               

  จัดสรรแล้ว                                                                               

  - สำรองตามกฎหมาย                         103.0     2.9     84.8      2.6     84.1      2.7

  - สำรองทั่วไป                              106.0     3.0     106.0     3.2     106.0     3.3

  - สำรองฉุกเฉิน                             44.0      1.2     44.0      1.3     44.0      1.4

  ยังไม่ได้จัดสรร                              450.7     12.6    431.7     13.1    456.5     14.4

  กำไร(ขาดทุน)สุทธิที่ยังไม่เกิดขึ้นจริงของเงิน        114.0     3.2     (27.9)    (0.8)   (109.5)   (3.5)
  ลงทุนในหลักทรัพย์เพื่อการลงทุน                                                                

  รวมส่วนของผู้ถือหุ้น                           1,977.5   55.4    1,798.4   54.7    1,569.7   49.5

  รวมหนี้สินและส่วนของผู้ถือหุ้น                    3,569.7   100.0   3,288.7   100.0   3,170.7   100.0

                                                                                         
  ---------------------------------------- --------- ------- --------- ------- --------- -------

  อัตราส่วนทางการเงิน

+---------------------------------------------+-------+-------+-------+
|                                             | 2545  | 2544  | 2543  |
+---------------------------------------------+-------+-------+-------+
| อัตราส่วนสภาพคล่อง (LIQUIDITY RATIO)           |       |       |       |
+---------------------------------------------+-------+-------+-------+
| อัตราส่วนสภาพคล่อง (เท่า)                       | 0.74  | 0.72  | 0.98  |
+---------------------------------------------+-------+-------+-------+
| อัตราหมุนเวียนเบี้ยประกันภัยค้างรับ (วัน)             | 64    | 99    | 109   |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อัตราส่วนแสดงความสามารถในการทำกำไร            |       |       |       |
| (PROFITABILITY RATIO)                       |       |       |       |
+---------------------------------------------+-------+-------+-------+
| RETENTION RATE (%)                          | 70.29 | 66.09 | 66.46 |
+---------------------------------------------+-------+-------+-------+
| อัตราการจ่ายค่าสินไหมทดแทน (%)                  | 45.37 | 38.40 | 33.05 |
+---------------------------------------------+-------+-------+-------+
| อัตรากำไรขั้นต้น (%)                            | 14.00 | 19.81 | 20.86 |
+---------------------------------------------+-------+-------+-------+
| อัตราส่วนค่าใช้จ่ายในการรับประกัน (%)              | 43.81 | 49.75 | 51.50 |
+---------------------------------------------+-------+-------+-------+
| อัตราผลตอบแทนจากการลงทุน (%)                  | 7.72  | 5.14  | 7.18  |
+---------------------------------------------+-------+-------+-------+
| อัตราเบี้ยประกันรับสุทธิ (เท่า)                     | 1.16  | 1.12  | 1.12  |
+---------------------------------------------+-------+-------+-------+
| อัตรากำไรสุทธิ (%)                             | 9.98  | 10.30 | 12.14 |
+---------------------------------------------+-------+-------+-------+
| อัตราผลตอบแทนผู้ถือหุ้น (%)                       | 17.60 | 18.16 | 21.77 |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อ                                           |       |       |       |
| ัตราส่วนแสดงประสิทธิภาพในการดำเนินงาน(EFFICIENCY |       |       |       |
| RATIO)                                      |       |       |       |
+---------------------------------------------+-------+-------+-------+
| อัตราผลตอบแทนต่อสินทรัพย์ (%)                    | 9.69  | 9.42  | 10.69 |
+---------------------------------------------+-------+-------+-------+
| อัตราการหมุนเวียนของสินทรัพย์ (เท่า)               | 0.97  | 0.91  | 0.88  |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อัตราส่วนวิเคราะห์นโยบายทางการเงิน(FINANCIAL     |       |       |       |
| RATIO)                                      |       |       |       |
+---------------------------------------------+-------+-------+-------+
| อัตราส่วนหนี้สินต่อส่วนของผู้ถือหุ้น (เท่า)              | 0.81  | 0.83  | 1.02  |
+---------------------------------------------+-------+-------+-------+
| POLICY LIABILITY TO CAPITAL FUND (เท่า)      | 0.71  | 0.72  | 0.89  |
+---------------------------------------------+-------+-------+-------+
| อัตราส่วนเงินสำรองต่อส่วนของผู้ถือหุ้น (เท่า)          | 0.39  | 0.40  | 0.51  |
+---------------------------------------------+-------+-------+-------+
| อัตราส่วนเงินสำรองต่อสินทรัพย์ (เท่า)               | 0.22  | 0.22  | 0.25  |
+---------------------------------------------+-------+-------+-------+
| อัตราการจ่ายเงินปันผล (%)                       | 91.19 | 99.11 | 96.64 |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| มูลค่าต่อหุ้น                                    |       |       |       |
+---------------------------------------------+-------+-------+-------+
| สินทรัพย์สุทธิต่อหุ้น (บาท)                         | 19.57 | 17.80 | 18.66 |
+---------------------------------------------+-------+-------+-------+
| กำไรสุทธิต่อหุ้น (บาท)                           | 3.29  | 3.10  | 4.14  |
+---------------------------------------------+-------+-------+-------+
| เงินปันผลต่อหุ้น (บาท)                           | 3.00  | 3.00  | 4.00  |
+---------------------------------------------+-------+-------+-------+

งบกำไรขาดทุนรวม

(หน่วย: ล้านบาท)

  ------------------------------------------------------------- --------- ------- --------- ------- --------- -------
                                                                2545      %       2544      %       2543      %

  รายได้จากการรับประกันภัยต่อ                                                                                      

  เบี้ยประกันภัยต่อ                                                  3,118.7           2,841.5           2,683.9   

  หัก: เบี้ยประกันภัยต่อช่วง                                           (926.7)           (963.5)           (900.1)   

  เบี้ยประกันภัยรับสุทธิ                                               2,192.0   102.8   1,878.0   95.7    1,783.8   99.9

  หัก:เงินสำรองประกันภัยต่อและเงินสำรองเบี้ยประกันภัยที่ยังไม่ถือเป็นรายได้เพิ่ม   (60.2)    (2.8)   84.2      4.3     1.5       0.1
  (ลด) จากปีก่อน                                                                                                

  รวมรายได้จากการรับประกันภัยต่อ                                     2,131.8   100.0   1,962.2   100.0   1,785.2   100.0

  ค่าใช้จ่ายในการรับประกันภัยต่อ                                                                                     

  ค่าสินไหมทดแทนที่เกิดขึ้นระหว่างปี                                     967.2     45.4    753.5     38.4    590.1     33.1

  ค่าจ้างและบำเหน็จ                                                861.2     40.4    835.4     42.6    822.3     46.1

  ค่าใช้จ่ายอื่น                                                     (3.4)     (0.2)   1.3       -       0.8       -

  รวมค่าใช้จ่ายในการรับประกันภัยต่อ                                    1,825.0   85.6    1,590.2   81.0    1,413.2   79.2

  กำไรจากการรับประกันภัยต่อ                                         306.8     14.4    372.0     19.0    372.0     20.8

  รายได้จากการลงทุน                                                                                             

  ดอกเบี้ยและเงินปันผล                                              163.6     7.7     140.6     7.2     188.5     10.6

  กำไร (ขาดทุน) จากการขายหลักทรัพย์                                 48.9      2.3     9.4       0.5     (0.4)     -

  ขาดทุนจากการด้อยค่าของเงินลงทุน                                    4.0       0.2     (15.0)    (0.8)   -         -

  รวมรายได้จากการลงทุน                                            216.5     10.2    135.0     6.9     188.1     10.6

  ค่าใช้จ่ายในการลงทุน                                              (6.6)     (0.3)   (6.2)     (0.3)   (5.0)     (0.3)

  รวมกำไรจากการลงทุน                                             209.9     9.8     128.8     6.5     183.1     10.3

  รวมกำไรจากการรับประกันภัยต่อและจากการลงทุน                         516.7     24.2    500.8     25.5    555.1     31.1

  ส่วนแบ่งผลกำไรจากบริษัทร่วม                                        0.4       -       (0.2)     -       1.6       0.1

  รายได้อื่น                                                       2.0       0.1     0.5       -       0.4       -

  ค่าใช้จ่ายการดำเนินงาน                                                                                          

  ค่าใช้จ่ายเกี่ยวกับพนักงาน                                           59.9      2.8     56.4      2.9     53.8      3.0

  ค่าใช้จ่าย เกี่ยวกับอาคารสถานที่และอุปกรณ์                              17.0      0.8     16.5      0.8     16.4      0.9

  ค่าภาษีอากร                                                     -         -       0.1       -       0.1       -

  หนี้สงสัยจะสูญ                                                    -         -       -         -       2.2       0.1

  ค่าตอบแทนกรรมการ                                               7.4       0.3     8.0       0.4     6.9       0.4

  ค่าใช้จ่ายอื่น                                                     18.2      0.9     16.6      0.9     16.1      0.9

  รวมค่าใช้จ่ายการดำเนินงาน                                         102.5     4.8     97.6      5.0     95.5      5.4

  กำไรก่อนภาษีเงินได้                                               416.6     19.5    403.5     20.6    461.7     25.9

  ภาษีเงินได้นิติบุคคล                                                (84.3)    (3.9)   (97.6)    (5.0)   (113.5)   (6.4)

  กำไรสุทธิสำหรับปี                                                 332.3     15.6    305.9     15.6    348.2     19.5

  กำไรต่อหุ้นพื้นฐาน (บาท)                                           3.29              3.10              3.66      

  กำไรสุทธิปรับลด (บาท)                                            2.95              2.86              N/A.      
  ------------------------------------------------------------- --------- ------- --------- ------- --------- -------

ในปี 2545 บริษัทฯ ได้มีการจัดทำและนำเสนองบกระแสเงินสดแบบใหม่จากเดิมที่มีการทำงบกระแสเงินสดทางอ้อม มาเป็นการจัดทำงบกระแสเงินสดทางตรง เพื่อให้สามารถสะท้อนสภาพการดำเนินงานได้ชัดเจนยิ่งขึ้น และได้จัดทำย้อนหลังไปถึงปี 2544 เพื่อเปรียบเทียบดังนี้

งบกระแสเงินสด

  (หน่วย : ล้านบาท)

  ---------------------------------------------------- ----------- -----------
                                                       2545        2544

  กระแสเงินสดจากกิจกรรมดำเนินงาน                                      

  เงินประกันภัยรับสุทธิจากการประกันภัยต่อ                       2,225.6     1,741.0

  ค่าสินไหมทดแทนสุทธิจากการประกันภัยต่อ                       (895.8)     (776.0)

  ค่าจ้างและบำเหน็จสุทธิจากการประกันภัยต่อ                     (861.2)     (835.3)

  รายได้ (ค่าใช้จ่าย) จากการประกันภัยอื่น                      3.4         (1.4)

  รายได้จากการลงทุยสุทธิ                                   222.3       138.9

  รายได้อื่น                                              0.2         0.5

  ค่าใช้จ่ายในการดำเนินงาน                                 (87.4)      (88.4)

  ค่าใช้จ่ายอื่น                                            (0.3)       -

  ภาษีเงินได้                                             (48.5)      (47.4)

  เงินสดสุทธิได้มาจากกิจกรรมดำเนินงาน                        558.3       131.9

  กระแสเงินสดได้มา (ใช้ไป) จากกิจกรรมลงทุน                              

  กระแสเงินสดได้มา                                                   

  เงินลงทุนในหลักทรัพย์                                     984.1       1,256.6

  เงินให้กู้ยืม                                             1.4         1.5

  เงินลงทุนอื่น                                            -           4.0

  อุปกรณ์                                                2.3         1.0

  เงินสดได้มาจากกิจกรรมลงทุน                               987.8       1,263.2

  กระแสเงินสดใช้ไป                                                   

  เงินลงทุนในหลักทรัพย์                                     (1,086.8)   (1,356.7)

  เงินให้กู้ยืม                                             (1.4)       -

  เงินลงทุนอื่น                                            (4.5)       (4.5)

  อุปกรณ์                                                (14.6)      (10.2)

  เงินสดใช้ไปในกิจกรรมลงทุน                                (1,107.3)   (1,371.4)

  เงินสดสุทธิใช้ไปในกิจกรรมลงทุน                             (119.6)     (108.2)

  กระแสเงินสดได้มา (ใช้ไป) จากกิจกรรมจัดหาเงิน                           

  เงินเพิ่มทุน                                             -           171.1

  เงินกู้ยืม                                               -           (7.7)

  เงินปันผลจ่าย                                           (293.1)     (329.9)

  เงินสดสุทธิใช้ไปในกิจกรรมจัดหาเงิน                          (293.1)     (166.6)

  เงินสดและรายการเทียบเท่าเงินสดเพิ่มขึ้น (ลดลง) สุทธิ           145.7       (142.9)

  เงินสดและรายการเทียบเท่าเงินสด ณ วันต้นปี                   181.0       323.9

  เงินสดและรายการเทียบเท่าเงินสด ณ วันปลายปี                 326.7       181.0

  ข้อมูลกระแสเงินสดเปิดเผยเพิ่มเติม                                       

  เงินสดจ่ายระหว่างปีสำหรับ                                             

  ดอกเบี้ยจ่าย                                            1.6         3.9

  ภาษีเงินได้นิติบุคคล                                       28.5        40.1

  รายการที่มิใช่เงินสด                                                  

  กำไร(ขาดทุน)ที่ยังไม่เกิดขึ้นจากการเปลี่ยนแปลงมูลค่าของเงินลงทุน   141.9       81.7

                                                                   
  ---------------------------------------------------- ----------- -----------

1.  การวิเคราะห์ฐานะการเงินและผลการดำเนินงาน

12.2.1 การวิเคราะห์ผลการดำเนินงาน

1.  ภาพรวมของผลการดำเนินงาน

  ปี 2545 ที่ผ่านมา นับเป็นปีแห่งวิกฤติปีหนึ่งของวงการประกันภัยและประกันภัยต่อของโลก
  เหตุการณ์วินาศกรรมในสหรัฐอเมริกาเมื่อวันที่ 11 กันยายน 2544
  แม้จะผ่านพ้นไปแล้วกว่าหนึ่งปีก็ตาม ยังส่งผลกระทบต่อธุรกิจประกันภัยของโลกอยู่
  ได้มีการปรับประเมินความเสียหายจากเหตุการณ์ดังกล่าวเพิ่มสูงขึ้นเรื่อย ๆ
  ประกอบกับได้เกิดอุทกภัยครั้งใหญ่ในยุโรปตอนกลางและตะวันออกขึ้น
  และการเรียกร้องค่าสินไหมที่เกิดจากแร่ไยหิน (Asbestosis)
  ก็ยังมีความถี่และจำนวนความเสียหายสูงขึ้นกว่าปีก่อน ๆ
  ทำให้บริษัทประกันภัยส่วนใหญ่ประสบภาวะขาดทุนจากการรับประกันภัยกันอย่างหนัก
  นอกจากนี้ภาวะตกต่ำของตลาดเงินและตลาดหุ้นโดยเฉพาะอย่างยิ่งการถดถอยของตลาดหุ้นในสหรัฐอเมริกา
  ทำให้มูลค่าของสินทรัพย์ของบริษัทประกันภัยที่ส่วนใหญ่เป็นเงินลงทุนประเภทต่าง ๆ มีมูลค่าลดลง
  และรายได้จากการลงทุนที่ในอดีตเคยเป็นตัวช่วยค้ำจุนชดเชยผลขาดทุนจากการรับประกันภัยได้เป็นอย่างดีได้หดหายไป
  ได้ช่วยซ้ำเติมให้ฐานะของบริษัทประกันภัยที่มีผลการรับประกันภัยที่ย่ำแย่อยู่แล้ว
  ให้ต้องทรุดหนักลงไปอีก จนถึงขั้นมีบริษัทประกันภัยและบริษัทประกันภัยต่อหลาย ๆ
  แห่งประสบภาวะขาดทุนจนต้องปิดตัวลง และบริษัทที่ยังคงประกอบกิจการอยู่ได้นั้น
  ส่วนใหญ่ก็มีฐานะการเงินที่อ่อนแอลงจนถึงขั้นต้องเพิ่มทุนเพื่อพยุงฐานะเงินกองทุน
  และเกือบทั้งหมดถูกลดอันดับเครดิตความมั่นคงทางการเงินลง

  สำหรับผลการดำเนินงานของบริษัทฯ ในปี 2545 นี้นั้น
  นับได้ว่าประสบความสำเร็จอย่างดีอีกปีหนึ่ง
  กล่าวคือในขณะที่บริษัทประกันภัยและประกันภัยต่อชั้นนำของโลกหลาย ๆ
  แห่งมีฐานะการเงินที่อ่อนแอลงจนถึงขั้นต้องเลิกกิจการหรือถูกปรับลดอันดับเครดิต บริษัทฯ
  กลับมีผลประกอบการและฐานะการเงินที่มั่นคงและโดดเด่น
  จนได้รับการปรับเพิ่มอันดับเครดิตความมั่นคงทางการเงินจากสถาบันจัดอันดับเครดิตชั้นนำของโลกคือ
  สแตนดาร์ดแอนด์พัวส์ (S&P’s) จากอันดับเดิมที่ BB(pi) เป็น BBB(ดี) แนวโน้มมีเสถียรภาพ
  (Stable)
  ทั้งนี้เป็นผลจากการทำธุรกิจที่มุ่งเน้นตลาดประกันภัยในประเทศที่เป็นตลาดที่ให้ผลตอบแทนที่ดีเป็นหลักมาอย่างต่อเนื่องตลอดมา
  ทำให้ไม่ได้รับผลกระทบด้านลบจากตลาดประกันภัยของโลก
  อีกทั้งสามารถฉกฉวยโอกาสจากการฟื้นตัวของเศรษฐกิจของประเทศ
  การแข็งตัวของอัตราเบี้ยประกันภัยและจากการที่ขีดความสามารถในการรับประกันภัยต่อ
  (Reinsurance Capacity) ของคู่แข่งที่เคยมีอยู่ได้หดหายไป
  สามารถสอดแทรกเข้าไปรับงานที่ดีได้เพิ่มขึ้น ทำให้บริษัทฯ มีกำไรสุทธิจากการดำเนินงานในปี
  2545 จำนวน 332 ล้านบาท เพิ่มขึ้นร้อยละ 9 จากปี 2544 คิดเป็นกำไรต่อหุ้นขั้นพื้นฐาน 3.29
  บาทต่อหุ้น อัตราผลตอบแทนต่อส่วนของผู้ถือหุ้นยังอยู่ในเกณฑ์ที่ดีมากอย่างต่อเนื่องที่อัตราร้อยละ
  18 ผลการรับประกันภัย บริษัทฯ มีเบี้ยประกันภัยต่อรับรวมทั้งสิ้น 3,119 ล้านบาท
  ขยายตัวจากปีก่อนร้อยละ 10 เบี้ยประกันภัยต่อรับสุทธิ 2,192 ล้านบาท เพิ่มขึ้นร้อยละ 17
  และมีกำไรจากการรับประกันภัยหลังหักค่าใช้จ่ายดำเนินงาน 204 ล้านบาท ลดลงร้อยละ 26
  ด้านรายได้จากการลงทุนนั้น ด้วยนโยบายการลงทุนที่รอบคอบและมองการณ์ไกล
  ประกอบกับการฟื้นตัวของตลาดหลักทรัพย์แห่งประเทศไทย ส่งผลให้บริษัทฯ
  มีรายได้จากการลงทุนจำนวน 210 ล้านบาท เพิ่มสูงกว่าปี 2544 ร้อยละ 63
  สามารถช่วยชดเชยการลดลงของกำไรจากการรับประกันภัยได้เป็นอย่างดี

  ปัจจัยที่เอื้อให้บริษัทฯ ยังคงสามารถเติบโตได้อย่างต่อเนื่องยั่งยืน อาจกล่าวได้ว่ามาจาก 3
  ปัจจัยหลัก คือ ปัจจัยแรก ได้แก่
  นโยบายการเร่งให้มีการขยายตัวของเบี้ยประกันภัยต่อรับสุทธิให้อยู่ในระดับที่สูงกว่าการขยายตัวของเบี้ยประกันภัยต่อรับที่ได้ดำเนินการอย่างเป็นขั้นเป็นตอนต่อเนื่องมา
  ด้วยการเน้นรับงานที่มีคุณภาพเพื่อรับเสี่ยงภัยเองให้มากที่สุด
  ให้เป็นบริษัทประกันภัยต่อโดยอาชีพอย่างแท้จริง
  มีการควบคุมค่าใช้จ่ายดำเนินงานให้อยู่ในระดับต่ำและสามารถแข่งขันได้ ดังจะเห็นได้จาก ในปี
  2545 บริษัทฯ สามารถลดค่านายหน้าจ่ายสุทธิจากการรับประกันภัยต่อลงจากอัตราเฉลี่ยร้อยละ
  44.6 ของเบี้ยประกันภัยรับสุทธิในปี 2544 เหลืออัตราร้อยละ 39.1ในปี 2545
  และสามารถควบคุมค่าใช้จ่ายดำเนินงานให้อยู่ในระดับร้อยละ 4.7
  ของเบี้ยประกันภัยรับสุทธิลดลงจากอัตราร้อยละ 5.2 ของปี 2544 ซึ่งอยู่ในระดับที่ดี ปัจจัยที่สอง
  คือการจัดสัดส่วนของภัยที่รับให้เหมาะสม
  สร้างความสมดุลให้เกิดกับพอร์ตของการรับประกันภัยลดการพึ่งพิงการประกันภัยประเภทใดประเภทหนึ่งมากเกินไปและมีการบริหารความเสี่ยงให้อยู่ในระดับที่เหมาะสม
  กล่าวคือการประกันอัคคีภัยที่เคยมีสัดส่วนร้อยละ 62 ของเบี้ยประกันภัยรับสุทธิเมื่อ 5 ปีที่ผ่านมา
  ได้ลดสัดส่วนลงเหลือร้อยละ 52 ในปี 2545
  ไปเพิ่มในงานประกันภัยเบ็ดเตล็ดที่มีสัดส่วนเพิ่มจากร้อยละ 16 เป็นร้อยละ 22
  และการประกันชีวิตเคยมีสัดส่วนอยู่เพียงร้อยละ 2 ของเบี้ยประกันภัยรับสุทธิเมื่อ 5
  ปีที่แล้วได้เพิ่มสัดส่วนเป็นร้อยละ 6
  ซึ่งงานประกันชีวิตนี้จะทวีความสำคัญยิ่งขึ้นจนกลายเป็นรายได้หลักประเภทหนึ่งของบริษัทฯ
  ต่อไปในอนาคต สำหรับด้านการบริหารความเสี่ยงจากการรับประกันภัยนั้น
  นอกเหนือจากการควบคุมความเสี่ยงจากการรับประกันภัยโดยอาศัยหลักวิชาการและข้อมูลสถิติมาช่วยกำหนดคัดเลือกประเภท
  ชนิดและวงเงินของแต่ละภัยที่จะรับแล้ว บริษัทฯ
  ยังเลือกใช้เครื่องมือบริหารความเสี่ยงด้วยการซื้อประกันภัยประเภทการคุ้มครองความเสียหายส่วนเกิน
  (Excess of Loss Protection) จากตลาดลอนดอน
  ซึ่งถือเป็นเครื่องมือที่ดีที่สุดในการควบคุมความเสี่ยงของภัยที่รับไว้เองไม่ให้เกิดความผันผวนจนส่งผลกระทบต่อฐานะทางการเงินของบริษัทฯ
  ได้แม้จะเกิดมหันตภัยก็ตาม ส่วนการกำหนดวงเงินที่บริษัทฯ
  ต้องรับผิดชอบเองสูงสุดต่อภัยในแต่ละปีจะเป็นเท่าไรนั้น
  จะพิจารณาจากสภาพตลาดและฐานะของบริษัทฯ ประกอบกัน ซึ่งในปี 2545
  ความเสียหายสูงสุดต่อภัยที่บริษัทฯ รับผิดชอบเองจะไม่เกิน 50 ล้านบาท
  และลดหลั่นกันไปในภัยแต่ละประเภท หากเกิดความเสียหายที่บริษัทฯ
  ต้องรับผิดชอบเองสูงกว่าจำนวนเงินดังกล่าว บริษัทฯ
  สามารถเรียกร้องส่วนที่เกินเอาได้จากผู้รับประกันภัย และปัจจัยที่สามคือ
  นโยบายการลงทุนที่รอบคอบ มองการณ์ไกล
  ใช้การลงทุนเป็นเครื่องมือเพื่อเสริมศักยภาพในการทำธุรกิจในระยะยาว
  ตามเป้าหมายที่จะปรับรูปแบบการประกอบธุรกิจจากการรับประกันภัยต่อแบบดั่งเดิม
  (Conventional Reinsurer) ให้เป็นผู้ให้บริการด้านการประกันภัยต่อ (Reinsurance
  Service Provider) อย่างครบวงจร โดยมุ่งให้บริการแก่ธุรกิจประกันภัยเป็นหลัก
  ทำให้มีโอกาสในการทำธุรกิจที่หลากหลายและครอบคลุมมากยิ่งขึ้น
  เสริมสร้างฐานรายได้จากการบริการให้เพิ่มและหลากหลายมากยิ่งขึ้นในอนาคต
  ซึ่งจะสามารถช่วยลดผลกระทบจากความผันผวนของผลการรับประกันภัยได้เป็นอย่างดี
  ดังจะเห็นได้จากการที่บริษัทฯ เข้าร่วมทุนในบริษัท ไทยอินชัวเรอส์ดาต้าเนท จำกัด บริษัท
  อีเอ็มซีเอส ไทย จำกัด และบริษัทหลักทรัพย์จัดการกองทุน อเบอร์ดีน จำกัด
  และที่จะดำเนินการในเร็ว ๆ นี้ คือโครงการที่จะให้บริการด้านหน่วยงานสนับสนุน (Back Room
  Services)
  เพื่อช่วยลดต้นทุนประกอบการของบริษัทประกันภัยขนาดกลางและขนาดเล็กให้สามารถแข่งขันได้
  เป็นต้น

  นอกเหนือจากความสำเร็จที่น่าพอใจด้านผลประกอบการแล้ว ในเรื่องของการกำกับดูแลกิจการที่ดี
  ที่เป็นเรื่องสำคัญที่ทางบริษัทฯ ได้ตระหนัก ให้ความสำคัญและจะพัฒนาปรับปรุงให้ดียิ่งขึ้น ๆ ไปนั้น
  ในปี 2545 บริษัทฯ ยังได้รับรางวัล Disclosure Award 2002
  จากทางสำนักงานคณะกรรมการกำกับหลักทรัพย์และตลาดหลักทรัพย์ (กลต.)
  ในเรื่องการเปิดเผยข้อมูลในแบบแสดงรายการข้อมูลประจำปี (แบบ 56-1)
  ได้ในระดับที่ดีและครบถ้วนอีกด้วย

  12.2.1.2 ผลการดำเนินงานของแต่ละกลุ่มธุรกิจ

  ผลการรับประกันภัยต่อวินาศภัยในประเทศ

  การรับประกันภัยต่อของบริษัทฯ ในปี 2545
  ยังคงมุ่งเน้นรับงานจากตลาดวินาศภัยในประเทศซึ่งให้ผลกำไรมากที่สุดเป็นหลัก
  เบี้ยประกันภัยต่อวินาศภัยจากแหล่งงานในประเทศในปี 2545 มีจำนวนทั้งสิ้น 2,942 ล้านบาท
  เพิ่มขึ้นร้อยละ 9 เบี้ยประกันภัยต่อรับสุทธิรวมมีจำนวน 2,023 ล้านบาท เพิ่มขึ้นร้อยละ 16
  ผลของการรับประกันภัยยังอยู่ในเกณฑ์ที่น่าพอใจ
  แม้ว่าจะได้รับผลกระทบจากความเสียหายที่เพิ่มสูงขึ้นบ้าง
  คืออัตราความเสียหายเพิ่มขึ้นจากอัตราร้อยละ 37.6 ในปี 2544 เป็นร้อยละ 44.3 ในปี 2545
  อย่างไรก็ตาม บริษัทฯ สามารถควบคุมค่าใช้จ่ายทางด้านอื่น คือ
  ค่านายหน้าจ่ายและค่าใช้จ่ายดำเนินงานให้มีอัตราส่วนที่ลดต่ำลง
  สามารถช่วยลดผลกระทบจากการเพิ่มขึ้นของค่าสินไหมทดแทนได้เป็นอย่างดี
  ทำให้มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 284 ล้านบาท
  ลดลงจากปี 2544 ร้อยละ 19 สามารถสรุปได้ดังนี้

  (หน่วย : ล้านบาท)

  ------------------------------------- ------------ ---------- ----------
                                        2545         2544       % เพิ่ม
                                                                45/44

  เบี้ยประกันภัยต่อรับ                                                

  อัคคีภัย                                 1,832        1,784      2.7

  ภัยทางทะเล                             244          206        18.4

  รถยนต์                                 271          209        29.4

  เบ็ดเตล็ด                               595          508        17.0

  รวม                                   2,942        2,707      8.7

  เบี้ยประกันภัยต่อรับสุทธิ                                             

  อัคคีภัย                                 1,118        1,035      8.0

  ภัยทางทะเล                             174          145        19.8

  รถยนต์                                 269          206        30.3

  เบ็ดเตล็ด                               462          364        26.9

  รวม                                   2,023        1,750      15.6

  กำไร (ขาดทุน) จากการรับประกันภัยต่อ(1)                             

  อัคคีภัย                                 139          107        30.0

  ภัยทางทะเล                             17           29         (39.4)

  รถยนต์                                 64           163        (60.6)

  เบ็ดเตล็ด                               64           55         16.9

  รวม                                   284          353        (19.4)

  อัตราความเสียหาย (%)                                            

  อัคคีภัย                                 38.1         39.9       

  ภัยทางทะเล                             43.0         35.2       

  รถยนต์                                 58.4         4.4        

  เบ็ดเตล็ด                               51.4         50.1       

  รวม                                   44.3         37.6       

  อัตราส่วนรวมความเสียหายและค่านายหน้า (%)                           

  อัคคีภัย                                 86.3         94.9       

  ภัยทางทะเล                             87.6         77.3       

  รถยนต์                                 77.3         23.2       

  เบ็ดเตล็ด                               83.6         86.6       

  รวม                                   84.6         83.4       
  ------------------------------------- ------------ ---------- ----------

(1) ไม่รวมค่าใช้จ่ายดำเนินงาน

(2) เบี้ยประกันภัยต่อวินาศภัยที่แสดงในตารางนี้เป็นเบี้ยประกันภัยต่อรับภายในประเทศ

  แยกเป็นผลการรับประกันภัยแต่ละประเภทดังนี้

  อัคคีภัย

  งานประกันอัคคีภัยในประเทศเป็นงานหลักของบริษัทฯ
  ที่มีสัดส่วนของเบี้ยประกันภัยต่อรับคิดเป็นร้อยละ 62
  ของเบี้ยประกันวินาศภัยจากแหล่งงานในประเทศในปี 2545 บริษัทฯ
  ใช้หลักความระมัดระวังในการทำธุรกิจ
  เข้มงวดในการรับงานยิ่งขึ้นเพื่อปรุงคุณภาพของพอร์ตจากการรับประกันภัยต่อให้มีคุณภาพที่ดีเพื่อควบคุมความเสี่ยงจากการที่บริษัทฯ
  ได้ปรับเพิ่มวงเงินรับเสี่ยงภัยเองให้สูงขึ้นจากเดิม 20 ล้านบาท เป็น 50 ล้านบาท
  และมีการควบคุมค่านายหน้าจ่ายจากการรับประกันภัยต่อให้อยู่ในอัตราที่เหมาะสมกับสภาพตลาด
  ซึ่งก็ได้รับผลสำเร็จเป็นที่น่าพอใจ กล่าวคือในปี 2545 บริษัทฯ มี
  เบี้ยประกันภัยต่อรับรวมจากการประกันอัคคีภัยจำนวน 1,832 ล้านบาท เพิ่มขึ้นร้อยละ 3
  เบี้ยประกันภัยรับสุทธิจำนวน 1,118 ล้านบาท ขยายตัวร้อยละ 8
  มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 139 ล้านบาท เพิ่มสูงขึ้น 32
  ล้านบาทหรือร้อยละ 30 อัตราส่วนรวมค่าเสียหายและค่านายหน้าจ่ายได้ลดลงจากร้อยละ 94.9
  ในปี 2544 เหลืออัตราร้อยละ 86.3 ในปี 2545

  ภัยทางทะเล

  เบี้ยประกันภัยต่อรับของการประกันภัยทางทะเลจากแหล่งงานในประเทศในปี 2545 มีจำนวน
  244 ล้านบาท เพิ่มขึ้นร้อยละ 18 เบี้ยประกันภัยต่อรับสุทธิมีจำนวน 174 ล้านบาทขยายตัวร้อยละ
  20
  การเติบโตที่สูงขึ้นดังกล่าวนี้เป็นผลจากสภาพตลาดที่เอื้ออำนวยตามการฟื้นตัวของมูลค่าการนำเข้าและส่งออกของประเทศ
  และจากนโยบายของทางการที่กำหนดให้มีการเก็บเบี้ยไว้ในประเทศมากขึ้น ส่งผลให้บริษัทฯ
  ได้รับงานสัญญาประกันภัยต่อในเชิงการค้าทั่วไปเข้ามาเป็นจำนวนมาก
  อัตราความเสียหายเพิ่มสูงขึ้นจากอัตราร้อยละ 35.2 ในปี 2544 เป็นอัตราร้อยละ 43.0
  ส่งผลให้อัตราส่วนรวมค่าเสียหายและค่านายหน้าจ่ายเพิ่มสูงขึ้นจากอัตราร้อยละ 77.3 ในปี
  2544 เป็นอัตราร้อยละ 87.6 ในปี 2545
  แต่ก็ยังเป็นอัตราที่มีกำไรจากการรับประกันภัยในระดับที่น่าพอใจ

  รถยนต์

  ส่วนงานประกันภัยรถยนต์ในปี 2545 นั้น
  ประมาณครึ่งหนึ่งของเบี้ยประกันภัยต่อรับเป็นงานตามข้อตกลงของตลาด ที่บริษัทฯ
  ตกลงรับงานในอัตราร้อยละ 5
  ของกรมธรรม์ทุกฉบับที่ออกตามพระราชบัญญัติคุ้มครองผู้ประสบภัยจากรถ
  ที่เหลืออีกครึ่งหนึ่งเป็นเบี้ยประกันภัยต่อรับจากงานสัญญาประกันภัยต่อในเชิงการค้าทั่วไป
  สัดส่วนดังกล่าวได้เปลี่ยนแปลงจากปี 2544
  ที่เบี้ยประกันภัยต่อรับจากงานตามข้อตกลงของตลาดที่มีสัดส่วน 2 ใน 3 ผลการดำเนินงานในปี
  2545 บริษัทฯ มีเบี้ยประกันภัยต่อรับจำนวน 271 ล้านบาท เพิ่มขึ้นจากระยะเวลาเดียวกันของปี
  2544 ร้อยละ 29 อันเป็นผลจากการเพิ่มขึ้นของเบี้ยจากสัญญาประกันภัยต่อในเชิงการค้า
  โดยที่บริษัทฯ รับความเสี่ยงภัยไว้เองทั้งหมด
  ผลการรับประกันภัยต่อยังอยู่ในเกณฑ์ที่ดีอย่างต่อเนื่อง บริษัทฯ
  มีกำไรจากการรับประกันภัยก่อนหักค่าใช้จ่ายดำเนินงานจำนวน 64 ล้านบาท

  เบ็ดเตล็ด

  งานเบ็ดเตล็ด หมายถึงการประกันวินาศภัยอื่น ๆ ที่ไม่ใช่การประกันวินาศภัยใน 3
  ประเภทหลักคือ การประกันอัคคีภัย ภัยทางทะเล และงานรถยนต์ ในปี 2545
  มีเบี้ยประกันภัยต่อรับของงานประกันภัยเบ็ดเตล็ดในประเทศจำนวน 595 ล้านบาท เพิ่มขึ้นร้อยละ
  17 เบี้ยประกันภัยต่อรับสุทธิเพิ่มขึ้นร้อยละ 27 เป็นเบี้ย 462 ล้านบาท
  ซึ่งเป็นไปตามนโยบายที่จะรับเสี่ยงภัยไว้เองให้มากขึ้น อัตราความเสียหายในปี 2545
  อยู่ที่ร้อยละ 51.4 ใกล้เคียงกับอัตราความเสียหายของปี 2544 และค่าเฉลี่ยของ 5 ปีที่ผ่านมา

  บริษัทฯ ยังคงมุ่งเน้นให้ความสำคัญกับการประกันภัยเบ็ดเตล็ดมากยิ่งขึ้น
  เนื่องจากยังมีความต้องการในตลาดและการแข่งขันยังไม่รุนแรง
  อีกทั้งเป็นการสร้างให้เกิดความสมดุลระหว่างเบี้ยประกันภัยแต่ละประเภทไม่หนักไปประเภทใดประเภทหนึ่งมากเกินไป

  ผลการรับประกันภัยต่อวินาศภัยต่างประเทศ

  (หน่วย : ล้านบาท)

+--------------------------------------+---------+---------+---------+
|                                      | 2545    | 2544    | %       |
|                                      |         |         | เพิ่ม/ลด  |
|                                      |         |         |         |
|                                      |         |         | 45/44   |
+--------------------------------------+---------+---------+---------+
| เบี้ยประกันภัยต่อรับ                       | 35      | 53      | (34.4)  |
+--------------------------------------+---------+---------+---------+
| เบี้ยประกันภัยต่อรับสุทธิ                    | 35      | 51      | (32.3)  |
+--------------------------------------+---------+---------+---------+
| กำไร (ขาดทุน) จากการรับประกันภัยต่อ (1)   | 3       | 6       | (47.8)  |
+--------------------------------------+---------+---------+---------+
| อัตราความเสียหาย (%)                   | 37.5    | 37.4    |         |
+--------------------------------------+---------+---------+---------+
| อัตราส่วนรวมความเสียหายและค่านายหน้า (%)  | 98.5    | 89.4    |         |
+--------------------------------------+---------+---------+---------+

(1) ไม่รวมค่าใช้จ่ายดำเนินงาน

(2) เบี้ยประกันภัยต่อวินาศภัยที่แสดงในตารางนี้เป็นเบี้ยประกันภัยต่อรับต่างประเทศ

  งานรับประกันภัยต่อจากต่างประเทศเกือบทั้งหมด
  เป็นการแลกเปลี่ยนงานกับลูกค้าในประเทศญี่ปุ่นในรูปแบบของสัญญาประกันภัยต่อ
  ซึ่งได้ทำต่อเนื่องมาเป็นเวลาหลายปี อย่างไรก็ตาม
  จากการที่ตลาดญี่ปุ่นมีการแข่งขันที่รุนแรงขึ้นจากการเปิดเสรี
  และการตกต่ำของตลาดเงินและตลาดหุ้น ทำให้บริษัทประกันภัยต่าง ๆ
  ในญี่ปุ่นมีฐานะการเงินที่อ่อนแอลง จำเป็นต้องควบรวมกิจการเข้าด้วยกัน
  ทำให้งานที่จะนำมาแลกมีน้อยลงและมีผลกำไรลดลง เกิดความไม่แน่นอนสูง
  ประกอบกับเป็นการไม่คุ้มค่าที่จะต้องซื้อประกันภัยเพื่อคุ้มครองความเสียหายส่วนเกินของภัยที่อยู่นอกประเทศที่มีจำนวนภัยไม่มากนักในช่วงที่ตลาดแข็งตัวอย่างเช่นขณะนี้
  มีผลทำให้การแลกงานกับตลาดต่างประเทศที่เคยทำมาจะค่อย ๆ ลดลงจนหมดไปในที่สุด
  อย่างไรก็ตาม บริษัทฯ จะเฝ้าติดตามสถานะการณ์ตลาดประกันภัยในต่างประเทศอย่างใกล้ชิด
  เพื่อแสวงหาโอกาสและช่องทางอื่นในการทำธุรกิจต่อไป

  ผลการรับประกันภัยต่อด้านประกันชีวิต

(หน่วย : ล้านบาท)

+--------------------------------------+---------+---------+---------+
|                                      | 2545    | 2544    | %       |
|                                      |         |         | เพิ่ม/ลด  |
|                                      |         |         |         |
|                                      |         |         | 45/44   |
+--------------------------------------+---------+---------+---------+
| เบี้ยประกันภัยต่อรับ                       | 142     | 81      | 75.8    |
+--------------------------------------+---------+---------+---------+
| เบี้ยประกันภัยต่อรับสุทธิ                    | 134     | 76      | 75.9    |
+--------------------------------------+---------+---------+---------+
| กำไร (ขาดทุน) จากการรับประกันภัยต่อ (1)   | 19      | 13      | 50.4    |
+--------------------------------------+---------+---------+---------+
| อัตราความเสียหาย (%)                   | 66.4    | 65.0    |         |
+--------------------------------------+---------+---------+---------+
| อัตราส่วนรวมความเสียหายและค่านายหน้า (%)  | 81.6    | 75.3    |         |
+--------------------------------------+---------+---------+---------+

(1) ไม่รวมค่าใช้จ่ายดำเนินงาน

  การเติบโตของธุรกิจประกันภัยต่อด้านประกันชีวิตในปี 2545 ยังเป็นไปด้วยดี ต่อเนื่องจากปี
  2544 และถือได้ว่าอยู่ในช่วงของการเริ่มเก็บเกี่ยวผลจากการตลาดที่ได้ทำอย่างต่อเนื่องในช่วง
  4-5 ปีที่ผ่านมา สามารถเข้าไปรับงานประกันภัยต่อในสัดส่วนที่สูงพอสมควร
  จากธุรกิจที่เคยทำรายได้ไม่มากนักในอดีตกล่าวคือมีสัดส่วนเพียงร้อยละ 2
  ของเบี้ยประกันภัยรับสุทธิเมื่อ 5 ปีที่แล้ว
  ได้ทวีความสำคัญเพิ่มขึ้นตามลำดับจนปัจจุบันมีสัดส่วนถึงร้อยละ 6 ของเบี้ยประกันภัยรับสุทธิ
  และคาดว่าจะยังคงรักษาทิศทางการเจริญเติบโตเช่นว่านี้ได้ต่อไปในอนาคต
  ซึ่งจะช่วยให้ผลการดำเนินงานของบริษัทฯ มีความมั่นคงยิ่งขึ้น
  สามารถลดความผันผวนอันเกิดจากธุรกิจประกันวินาศภัยลงได้ในระยะยาว

  ผลการลงทุน

(หน่วย : ล้านบาท)

+------------------------+-----------+---------+-----------+---------+
|                        | 31 ธันวาคม |         | 31 ธันวาคม |         |
|                        | 2545      |         | 2544      |         |
+------------------------+-----------+---------+-----------+---------+
|                        | จำนวน     | สัดส่วน   | จำนวน     | สัดส่วน   |
|                        |           |         |           |         |
|                        |           | (%)     |           | (%)     |
+------------------------+-----------+---------+-----------+---------+
| พันธบัตร                 | 134       | 4.6     | 263       | 10.4    |
+------------------------+-----------+---------+-----------+---------+
| หุ้นทุน ^(/1)             | 858       | 29.5    | 446       | 17.7    |
+------------------------+-----------+---------+-----------+---------+
| หุ้นกู้                    | 353       | 12.1    | 386       | 15.3    |
+------------------------+-----------+---------+-----------+---------+
| ตั๋วเงิน                  | 482       | 16.6    | 261       | 10.3    |
+------------------------+-----------+---------+-----------+---------+
| เงินฝากธนาคาร           | 133       | 4.6     | 132       | 5.2     |
+------------------------+-----------+---------+-----------+---------+
| เงินให้กู้ยืม               | 3         | 0.1     | 3         | 0.1     |
+------------------------+-----------+---------+-----------+---------+
| หลักทรัพย์อื่น ^(/2)        | 949       | 32.6    | 1,037     | 41.0    |
+------------------------+-----------+---------+-----------+---------+
| รวม                    | 2,912     | 100.0   | 2,528     | 100.0   |
+------------------------+-----------+---------+-----------+---------+

  หมายเหตุ ^(/1) รวมเงินลงทุนในบริษัทร่วม

  ^(/2) ส่วนใหญ่เป็นเงินลงทุนในหน่วยลงทุนของกองทุนเปิดตราสารหนี้

  นอกจากรายได้จากการรับประกันภัยแล้ว รายได้จากการลงทุนถือเป็นรายได้หลักของบริษัทฯ
  อีกทางหนึ่ง ยอดเงินลงทุน ณ วันสิ้นปี 2545 ที่แสดงในงบดุลตามงบการเงินรวมมีจำนวน 2,912
  ล้านบาท เพิ่มขึ้น 384 ล้านบาทจากระยะเวลาเดียวกันของปี 2544
  การลงทุนได้มีการเพิ่มน้ำหนักการลงทุนในหุ้นในตลาดหลักทรัพย์ทรัพย์ที่มีปัจจัยพื้นฐานที่ดีและลงทุนในหน่วยลงทุนที่เน้นการลงทุนในหุ้นเพิ่มขึ้น
  ในขณะที่พยายามจำกัดการลงทุนในตราสารหนี้ระยะสั้นที่ให้ผลตอบแทนต่ำประเภทพันธบัตรระยะสั้น
  เงินฝากธนาคารและตั๋วเงินให้เหลือเพียงพอเพื่อดำรงรักษาสภาพคล่องเท่านั้น
  ซึ่งก็ได้รับผลสำเร็จเป็นที่น่าพอใจยิ่ง บริษัทฯ มีรายได้สุทธิจากการลงทุนในปี 2545 จำนวน 210
  ล้านบาท เพิ่มขึ้นจากปี 2544 ร้อยละ 63
  ซึ่งเป็นผลจากสภาพตลาดหลักทรัพย์ที่ปรับตัวดีขึ้นและฐานะของบริษัทจดทะเบียนส่วนใหญ่ที่เริ่มฟื้นตัวและสามารถจ่ายเงินปันผล
  ทำให้ในปี 2545 บริษัทฯ มีรายได้จากเงินปันผลรับจากการลงทุนในหุ้นและหน่วยลงทุนจำนวน
  124 ล้านบาท เพิ่มขึ้น 55 ล้านบาทหรือร้อยละ 80 และมีกำไรจากการขายหลักทรัพย์จำนวน 49
  ล้านบาท เพิ่มขึ้น 40 ล้านบาท หรือเพิ่มขึ้นกว่า 4 เท่าตัวจากปี 2544
  อัตราผลตอบแทนจากการลงทุนรวมเฉลี่ยยังคงอยู่ในระดับที่น่าพอใจที่ร้อยละ 7.7
  เทียบกับอัตราร้อยละ 5.1 ในปี 2544 นอกจากนี้ บริษัทฯ
  ยังมีกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุน (Unrealized Gain) ณ สิ้นปี
  2545 อีก จำนวน 114 ล้านบาท
  เปรียบเทียบกับยอดขาดทุนที่ยังไม่เกิดขึ้นจากการแปลงค่าเงินลงทุน (Unrealized Loss) ณ
  สิ้นปี 2544 จำนวน 28 ล้านบาท
  ซึ่งจะเป็นตัวช่วยพยุงให้รายได้จากการลงทุนในอนาคตมีความมั่นคงยิ่งขึ้น

  อัตราส่วนทางการเงิน

  อัตราส่วนทางการเงินของบริษัทฯ โดยรวมอยู่ในเกณฑ์ดี อัตราผลตอบแทนต่อส่วนของผู้ถือหุ้น
  จากที่เคยสร้างอัตราผลตอบแทนให้แก่ผู้ถือหุ้นได้สูงกว่าร้อยละ 20 แปดปีติดต่อกันระหว่างปี
  2536 - 2543 อัตราส่วนดังกล่าวได้ลดลงเล็กน้อยมาอยู่ที่ร้อยละ 18.2 ในปี 2544
  และอัตราร้อยละ 17.6 ในปี 2545 ตามลำดับ ต่ำกว่าเป้าหมายที่วางไว้ว่าต้องไม่ต่ำกว่าร้อยละ
  20 เล็กน้อย การจ่ายเงินปันผลในปี 2545 คาดว่าจะจ่ายในอัตรา 3 บาทต่อหุ้น คิดเป็นสัดส่วน
  (Pay-out Ratio) ที่ระดับประมาณร้อยละ 91
  ทั้งนี้เพื่อตอบแทนและแบ่งเบาภาระแก่ผู้ถือหุ้นในภาวะเศรษฐกิจที่ยากลำบากอย่างเช่นในขณะนี้
  อัตราผลตอบแทนจากสินทรัพย์รวมอยู่ในระดับที่ร้อยละ 9.7
  ดีขึ้นเล็กน้อยเมื่อเปรียบเทียบกับอัตราส่วนร้อยละ 9.4 ของปี 2544
  ส่วนความสามารถในการทำกำไรเทียบจากอัตรากำไรสุทธิต่อรายได้รวมยังอยู่ในเกณฑ์ที่สูงที่อัตราร้อยละ
  10.0 จากนโยบายการรับประกันภัยที่รอบคอบ การบริหารความเสี่ยงภัยอย่างระมัดระวัง
  อัตราส่วนรวมค่าสินไหมทดแทนและค่าใช้จ่ายดำเนินงาน (Combined Ratio)
  ที่เป็นอัตราส่วนอันหนึ่งที่ใช้กันอย่างแพร่หลายในการวัดประสิทธิภาพของการรับประกันภัย
  คือหากอัตราส่วนรวมต่ำกว่า 100 แสดงว่ามีกำไรจากการรับประกันภัย อัตราส่วนรวมของอยู่ที่
  89.2 ใกล้เคียงกับของปี 2544 แยกเป็น

  ----------------------------------------- -------------- --------------
                                            2545           2544

  อัตราความเสียหาย                            45.4%          38.4%

  อัตราค่าจ้างและบำเหน็จสุทธิ                     39.1%          44.6%

  อัตราส่วนค่าใช้จ่ายดำเนินงานสุทธิ                 4.7%           5.2%

  รวม                                       89.2%          88.2%
  ----------------------------------------- -------------- --------------

  ความเพียงพอของเงินสำรองประกันภัยยังอยู่ในระดับที่ดีตามมาตรฐานสากล
  เห็นได้จากอัตราส่วนเงินสำรองด้านเทคนิคและเงินกองทุนต่อเบี้ยประกันภัยรับสุทธิ (Reserve
  Ratio) ณ 31 ธันวาคม 2545 ยังอยู่ในระดับสูงที่ร้อยละ 154
  เทียบเคียงได้กับมาตรฐานสากลที่กำหนดโดยสถาบันจัดอันดับ S&P ที่ว่าควรจะสูงกว่าร้อยละ 150

  12.2.1.3 ฐานะการเงิน

  สินทรัพย์

  ณ สิ้นปี 2545 บริษัทฯ และบริษัทย่อยมีสินทรัพย์ตามงบดุลรวมทั้งสิ้น 3,570 ล้านบาท
  เพิ่มขึ้นจากปี 2544 จำนวน 281 ล้านบาท
  สัดส่วนของสินทรัพย์ที่สำคัญประกอบด้วยยอดเงินลงทุนที่ก่อให้เกิดรายได้ร้อยละ 81 ลูกหนี้ร้อยละ
  16 อุปกรณ์ร้อยละ 1 และสินทรัพย์อื่นอีกร้อยละ 2

  สินทรัพย์ที่เป็นเงินลงทุนประกอบด้วย ตราสารการเงินประเภท หลักทรัพย์รัฐบาล
  เงินฝากธนาคาร ตั๋วสัญญาใช้เงินของบริษัทเงินทุน
  หุ้นกู้และหน่วยลงทุนกองทุนเปิดตราสารหนี้ในสัดส่วนร้อยละ 71
  และตราสารทุนประเภทหลักทรัพย์จดทะเบียนและหน่วยลงทุนกองทุนเปิดที่ลงทุนในหุ้นอีกร้อยละ 29
  การตั้งสำรองเผื่อการลดค่าเป็นไปตามตามมาตรฐานบัญชี สรุปรายการที่เกี่ยวเนื่องได้ดังนี้ คือ

1.  เงินลงทุนในหลักทรัพย์จดทะเบียนที่ถือเป็นการลงทุนระยะยาวบันทึกตามราคาตลาด
    ผลต่างระหว่างราคาทุนและราคาตลาดให้บันทึกเป็นรายการแยกต่างหากในส่วนของผู้ถือหุ้น
    จากการที่ในปี 2545 ภาวะตลาดหลักทรัพย์ได้ปรับตัวดีขึ้นมาก
    ทำให้ผลขาดทุนทางบัญชีจากการเผื่อการลดค่าของหลักทรัพย์ที่ยังไม่เกิดขึ้นจริงมียอด ณ สิ้นปี
    2544 จำนวน 28 ล้านบาท
    ได้เปลี่ยนมาเป็นกำไรที่ยังไม่เกิดขึ้นจากการเปลี่ยนแปลงมูลค่าเงินลงทุน ณ สิ้นปี 2545
    จำนวน 114 ล้านบาท

2.  บริษัทฯ ได้บันทึกกลับรายการค่าเผื่อการด้อยค่าของเงินลงทุนในหุ้นกู้รายหนึ่งจำนวน 4
    ล้านบาทเป็นรายได้ในงวดปี 2545 นี้ ภายหลังจากผู้ออกหุ้นกู้ได้ผ่านแผนการฟื้นฟูกิจการ

  การเก็บหนี้ยังคงทำอย่างได้ผลอย่างต่อเนื่องยอดลูกหนี้หรือเงินค้างรับเกี่ยวกับการประกันภัยต่อในปี
  2545 มีจำนวนทั้งสิ้น 122 ล้านบาท คิดเป็นอัตราหมุนเวียนของเบี้ยประกันภัยค้0างรับที่ 64
  วันลดลงอย่างมีนัยสำคัญจากอัตรา 99 วันในปี 2544

  นอกจากนี้ รายการสินทรัพย์ที่สำคัญอีกประเภทหนึ่ง คือ เงินวางไว้จากการประกันภัยต่อ
  ซึ่งเป็นเงินส่วนหนึ่งของเบี้ยประกันภัยต่อที่บริษัทผู้เอาประกันภัยต่อหักและยึดถือไว้ตามสัญญาบางประเภท
  โดยทั่วไปจะหักไว้ที่อัตราร้อยละ 40 ของเบี้ยประกันภัยต่อ
  และจะคืนให้เมื่อครบหนึ่งปีพร้อมดอกเบี้ยประมาณร้อยละ 1.5 ต่อปี ยอดเงินดังกล่าวคงค้างอยู่ ณ
  สิ้นปี 2545 จำนวน 450 ล้านบาท เพิ่มขึ้น 62 ล้านบาทตามการเติบโตของเบี้ยประกันภัยรับ

  หนี้สิน

  หนี้สินรวม ณ วันที่ 31 ธันวาคม 2545 มีจำนวน 1,592 ล้านบาท รายการที่สำคัญประกอบด้วย
  เงินสำรองต่างๆ ที่เกี่ยวข้องกับการประกันภัยดังนี้คือ

  เงินสำรองประกันชีวิตและเงินสำรองเบี้ยประกันภัยที่ยังไม่ถือเป็นรายได้มีจำนวนรวม 772
  ล้านบาท เงินสำรองจำนวนนี้จะทยอยรับรู้เป็นรายได้เป็นส่วนๆ
  ไปตลอดอายุความคุ้มครองของกรมธรรม์ ตามหลักเกณฑ์ที่ระบุไว้ในข้อ 12.1.2
  นโยบายการบัญชีที่สำคัญ

  สำรองค่าสินไหมทดแทนและค่าสินไหมทดแทนค้างจ่ายมีจำนวน 638 ล้านบาท บริษัทฯ
  ยึดหลักอนุรักษ์นิยมในการตั้งค่าใช้จ่ายประเภทนี้
  กล่าวคือนอกเหนือจากจะกำหนดให้มีการตั้งสำรองค่าสินไหมทดแทนโดยทันทีเต็มตามจำนวนความเสียหายที่เกิดขึ้นและได้รับแจ้งแล้ว
  บริษัทฯ ยังได้ตั้งสำรองค่าสินไหมทดแทนเพิ่มเติมขึ้นเป็นพิเศษเพื่อลดความผันผวนทางธุรกิจ
  (Loss Fluctuation Reserve)
  ซึ่งได้ปฏิบัติอย่างต่อเนื่องมาเป็นระยะเวลาหลายปีก่อนที่ทางกรมการประกันภัยจะเริ่มออกระเบียบบังคับให้บริษัทประกันภัยต้องตั้งสำรองดังกล่าวในอัตราร้อยละ
  2.5 ของเบี้ยประกันภัยรับสุทธิที่เริ่มบังคับใช้ในปี 2545 นี้
  รายการสำรองค่าสินไหมทดแทนและค่าสินไหมทดแทนค้างจ่ายตามงบดุลรวม ณ วันที่ 31 ธันวาคม
  2545 นี้ได้รวมยอดเงินสำรองพิเศษดังกล่าวจำนวน 133 ล้านบาทไว้ด้วย

  สภาพคล่อง

  ณ วันที่ 31 ธันวาคม 2545 บริษัทฯ
  และบริษัทย่อยมีสินทรัพย์สภาพคล่องอันประกอบด้วยเงินสดและรายการเทียบเท่าเงินสดที่ปรากฏตามงบกระแสเงินสดจำนวน
  327 ล้านบาท เพียงพอต่อการดำเนินธุรกิจตามปกติของบริษัทฯ
  อัตราส่วนสินทรัพย์หมุนเวียนต่อหนี้สินหมุนเวียนอยู่ในระดับสูงที่ 0.7 เท่า
  ซึ่งในสภาพการดำเนินธุรกิจตามปกตินั้น บริษัทฯ
  มีกระแสเงินสดรับจากการดำเนินงานจะพอเพียงที่จะใช้เป็นเงินทุนหมุนเวียนในการดำเนินธุรกิจตามปกติได้
  อย่างไรก็ตามหากมีความจำเป็นบริษัทฯ
  ยังมีสินทรัพย์สภาพคล่องหรือเงินลงทุนระยะสั้นที่สามารถเปลี่ยนเป็นเงินสดได้อีกจำนวนหนึ่งเพียงพอที่จะรองรับการเรียกร้องค่าสินไหมทดแทนรายใหญ่ที่อาจเกิดขึ้นได้

  รายจ่ายลงทุน

  - ไม่มี -

  แหล่งที่มาของเงินทุน

  อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2545 มีอัตรา 0.8 เท่า
  ใกล้เคียงกันเมื่อเทียบกับปี 2543 ที่ผ่านมา บริษัทฯ
  ไม่มีการจัดหาแหล่งเงินทุนจากการกู้ยืมหรือมีแหล่งเงินทุนนอกงบดุลแต่อย่างใด อย่างไรก็ตาม
  หากเกิดความจำเป็น บริษัทฯ สามารถระดมทุนเพิ่มได้ในระยะเวลาอันสั้นอีกจำนวน 168
  ล้านบาท จากการที่ในปี 2544 บริษัทฯ ได้ออกใบสำคัญแสดงสิทธิอายุ 5 ปีจำนวน 16.8
  ล้านหน่วยจัดสรรให้แก่ผู้ถือหุ้นเดิม อัตราการใช้สิทธิใบสำคัญแสดงสิทธิ 1
  หน่วยมีสิทธิซื้อหุ้นสามัญได้ 1 หุ้นในราคา 10 บาท โดยมีเงื่อนไขให้คณะกรรมการบริษัทฯ
  สามารถเรียกให้ผู้ถือใบสำคัญแสดงสิทธิใช้สิทธิแปลงสภาพก่อนระยะเวลาที่กำหนดได้

  ส่วนของผู้ถือหุ้นมีจำนวน 1,977 ล้านบาท เพิ่มขึ้น 179 ล้านบาท
  อันเป็นผลส่วนหนึ่งจากการเพิ่มขึ้นของกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุน
  มูลค่าส่วนของผู้ถือหุ้นตามบัญชี ณ สิ้นปี 2545 เท่ากับ 19.56 ต่อหุ้น เพิ่มขึ้น 1.76 บาทต่อหุ้น
  เมื่อเทียบกับมูลค่าหุ้นละ 17.80 บาท ณ สิ้นปี 2544